CELEX: 32019R1858
Language: lt
Date: 2019-11-06 00:00:00
Title: Komisijos reglamentas (ES) 2019/1858 2019 m. lapkričio 6 d. kuriuo iš dalies keičiamas Europos Parlamento ir Tarybos reglamento (EB) Nr. 1223/2009 dėl kosmetikos gaminių V priedas (Tekstas svarbus EEE)

7.11.2019   
               
               
                  LT
               
               
                  Europos Sąjungos oficialusis leidinys
               
               
                  L 286/7
               
            
         Komisijos reglamentas (ES) 2019/1858
         2019 m. lapkričio 6 d.
         kuriuo iš dalies keičiamas Europos Parlamento ir Tarybos reglamento (EB) Nr. 1223/2009 dėl kosmetikos gaminių V priedas
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 30 d. Europos Parlamento ir Tarybos reglamentą (EB) Nr. 1223/2009 dėl kosmetikos gaminių (1), ypač į jo 31 straipsnio 2 dalį,
         kadangi:
         
                     (1)
                  
                  
                     medžiaga 4-(3-etoksi-4-hidroksifenil)butan-2-onas (CAS Nr. 569646-79-3), kuriai pagal Tarptautinę kosmetikos ingredientų nomenklatūrą yra priskirtas pavadinimas Hydroxyethoxyphenyl Butanone (HEPB), atlieka konservanto ir odos kondicionavimo medžiagos funkciją. Šiuo metu ši medžiaga nėra įtraukta į Reglamento (EB) Nr. 1223/2009 sąrašą;
                  
               
                     (2)
                  
                  
                     Vartotojų saugos mokslinis komitetas (VSMK) savo 2017 m. balandžio 7 d. nuomonėje (2) padarė išvadą, kad pagal bendrą poveikio scenarijų ne didesnės kaip 0,7 % koncentracijos medžiaga HEPB gali būti laikoma saugia, kai naudojama kaip konservantas nuplaunamuose, burnos priežiūros ir nenuplaunamuose kosmetikos gaminiuose. VSMK taip pat padarė išvadą, kad reikėtų pateikti daugiau įrodymų, paneigiančių, kad medžiaga dirgina akis;
                  
               
                     (3)
                  
                  
                     keletui valstybių narių išreiškus susirūpinimą, kad HEPB gali dirginti akis, ir pareiškėjui pateikus papildomus mokslinius duomenis, VSMK savo 2019 m. kovo 5 d. nuomonėje (3) padarė išvadą, kad pagal bendrą poveikio scenarijų naudoti ne didesnės kaip 0,7 % koncentracijos medžiagą HEPB kaip konservantą nuplaunamuose, burnos priežiūros ir nenuplaunamuose kosmetikos gaminiuose yra saugu, nes ji nedirgina akių;
                  
               
                     (4)
                  
                  
                     atsižvelgiant į minėtas nuomones ir technikos bei mokslo pažangą, medžiagą HEPB turėtų būti leidžiama naudoti kaip konservantą nuplaunamuose, burnos priežiūros ir nenuplaunamuose kosmetikos gaminiuose, kai jos koncentracija paruoštame naudoti preparate ne didesnė kaip 0,7 %;
                  
               
                     (5)
                  
                  
                     todėl Reglamentas (EB) Nr. 1223/2009 turėtų būti atitinkamai iš dalies pakeistas;
                  
               
                     (6)
                  
                  
                     šiame reglamente nustatytos priemonės atitinka Kosmetikos gaminių nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 1223/2009 V priedas iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2019 m. lapkričio 6 d.
            
               
                  Komisijos vardu
               
               
                  Pirmininkas
               
               Jean-Claude JUNCKEr
            
         
         
            (1)  OL L 342, 2009 12 22, p. 59.
         
            (2)  VSMK (Vartotojų saugos mokslinis komitetas), Opinion on Ethylzingerone - ‘Hydroxyethoxyphenyl Butanone’ (HEPB) - Cosmetics Europe No P98, SCCS/1582/16, 2017 m. balandžio 7 d.
         
            (3)  VSMK (Vartotojų saugos mokslinis komitetas), Opinion on Ethylzingerone - ‘Hydroxyethoxyphenyl Butanone’ (HEPB) - Cosmetics Europe No P98 – Submission II eye irritation, 2018 m. gruodžio 21 d. pirminė versija, 2019 m. kovo 5 d. galutinė versija, SCCS/1604/18.
      
      
         
            PRIEDAS
            Reglamento (EB) Nr. 1223/2009 V priedas papildomas šiuo įrašu:
            
                        Nuorodos numeris
                     
                     
                        Medžiagos identifikacija
                     
                     
                        Sąlygos
                     
                     
                        Naudojimo sąlygos ir įspėjimų formuluotė
                     
                  
                        Cheminis pavadinimas (INN)
                     
                     
                        Bendrųjų ingredientų glosarijaus pavadinimas
                     
                     
                        CAS numeris
                     
                     
                        EB numeris
                     
                     
                        Gaminio rūšis, kūno dalys
                     
                     
                        Didžiausia koncentracija paruoštame naudoti preparate
                     
                     
                        Kita
                     
                     
                         
                     
                  
                        a
                     
                     
                        b
                     
                     
                        c
                     
                     
                        d
                     
                     
                        e
                     
                     
                        f
                     
                     
                        g
                     
                     
                        h
                     
                     
                        i
                     
                  
                        „60
                     
                     
                        4-(3-etoksi-4-hidroksifenil)butan-2-onas
                     
                     
                        Hydroxyethoxyphenyl Butanone
                     
                     
                        569646-79-3
                     
                     
                        933-435-8
                     
                     
                         
                     
                     
                        0,7 %“